b'\n_START_ARTICLE_\nTru\xc5\xa1nje\n_START_PARAGRAPH_\nTru\xc5\xa1nje  (nem\xc5\xa1ko Trixen) je ime za dolino v severozahodnem obmo\xc4\x8dju mestne ob\xc4\x8dine Velikovec na  avstrijskem Koro\xc5\xa1kem  s posebnim zgodovinskim pomenom. Dana\xc5\xa1nja krajevna imena so Zgornje- Srednje in Spodnje Tru\xc5\xa1nje (nem\xc5\xa1ko  Ober-, Mitter- und Niedertrixen), dolino pa razvodnjuje Tru\xc5\xa1nenjski potok  (nem\xc5\xa1ko Trixenbach)._NEWLINE_Tru\xc5\xa1enjski (Gospodje Tru\xc5\xa1enjski) (nem\xc5\xa1ko Trixener, Truchsner, Herren von Trixen, Herren von Truchsen) so bili plemi\xc5\xa1ka  Ministerialna dru\xc5\xbeina iz 12., 13. in 14. stoletja, ki se je imenovala po gradovih in gospostvu Tru\xc5\xa1nje.\n_START_SECTION_\nZgodovina\n_START_PARAGRAPH_\nPrva omemba Tru\xc5\xa1enj kot \xe2\x80\x9eTruhsna\xe2\x80\x9c datira v leto 822, ko je bila tamkaj\xc5\xa1nja lastnina prenesena na Samostan Innichen. Po listini \xe2\x80\x93 darovnici iz leta 895 je kralj Arnulf Koro\xc5\xa1ki podaril Tru\xc5\xa1enjsko dolino z dvema gradovoma in gozdovi na planini Djek\xc5\xa1e svojemu  zvestemu Waltunu. Ta dva gradova sta bila verjetno trdnjava Zgornje in Srednje Tru\xc5\xa1nje ali morda eden od teh dveh in grad  Waisenberg. _NEWLINE_Z donacijami in zapu\xc5\xa1\xc4\x8dinami Bre\xc5\xa1ko Sel\xc5\xa1ke grofice  Eme Kr\xc5\xa1ke med leti 1042 do 1045 so pri\xc5\xa1le Tru\xc5\xa1nje tudi kot grofija Tru\xc5\xa1nje  (\xe2\x80\x9ecomitatus Truhsinensis\xe2\x80\x9c, \xe2\x80\x9ecomitatus Truhnensis\xe2\x80\x9c) v last  Kr\xc5\xa1kega \xc5\xbeenskega samostana. Tru\xc5\xa1enjski gradovi niso izrecno omenjeni, temve\xc4\x8d kot neurbani dvori "suburbana curtis" poleg Tru\xc5\xa1enjskih naselbin "urbs Truhsen", tj. Dvor ob vzno\xc5\xbeju gradu, s 40 kmetijami (hubami), kot tudi vsi Tru\xc5\xa1enjski vinogradi._NEWLINE_Leta 1043 je Ema od Salzbur\xc5\xa1kega nad\xc5\xa1kofa Baldwina pridobila pravico do desetine, pravice kr\xc5\xa1\xc4\x8devanja in pokopa za svoje cerkve   v Tru\xc5\xa1njah Sv. Lamberta (na Lambertovem vrhu), \xc5\xa0entjur na Strmcu (Sankt Georgen am Weinberg) in \xc5\xa0marjeta pri Velikovcu (Sankt Margarethen ob T\xc3\xb6llerberg), ki jih je \xc5\xbee zgradila ali ustanovila. _NEWLINE_Leta 1072 je salzbur\xc5\xa1ki nad\xc5\xa1kof Gebhard  samostan razpustil in Tru\xc5\xa1nje vklju\xc4\x8dil v novo ustanovljeno Kr\xc5\xa1ko \xc5\xa1kofijo. _NEWLINE_Drugi kr\xc5\xa1ki \xc5\xa1kof  Bertold iz dru\xc5\xbeine grofov Sel\xc5\xa1kih (1090\xe2\x80\x931106) je  v investiturnem sporu proti volji pape\xc5\xa1ke stranke, za kar je bil ozna\xc4\x8den kot \xe2\x80\x9eintrusus\xe2\x80\x9c (vsiljivec), leta 1100 podelil dva tru\xc5\xa1enjska gradova z gospostvi, leta 1106 pa \xc5\xa1e trga Bre\xc5\xbee,  v fevd  Spanheimskim grofom  Engelbertu II. (\xe2\x80\xa0 1141), kasnej\xc5\xa1emu koro\xc5\xa1kemu vojvodi, katerega je nasledil njegov brat  Bernard, ki se je pogosto imenu "grof Tru\xc5\xa1enjski". Fevdalna vez je s \xc4\x8dasom vsebolj izgubljala.  Po nekaterih interpretacijah redkih virov pa naj bi si kr\xc5\xa1ki \xc5\xa1kof Bertold s prodajo te lastnine pravzaprav kupil svoj nadaljnji obstanek kot \xc5\xa1kof. _NEWLINE_Po smrti grofa Bernarda leta 1147 je velik del njegovih spodnje\xc5\xa1tajerskih posesti in pravic pripadlo \xc5\xa1tajerskemu mejnemu grofu  Otokarju III., Ob tem glede gospostva Tru\xc5\xa1nje razmere niso tako jasne. Nekateri potomci viteza Reimberta I Tru\xc5\xa1enjskega so postali podlo\xc5\xbeni Otokarjem, drugi Kr\xc5\xa1ki ali Koro\xc5\xa1ki de\xc5\xbeelni Ministeriali. _NEWLINE_Nekateri Tru\xc5\xa1enjski ministeriali so v sporu glede dedovanja   Popa Pegavskega (\xe2\x80\xa0 po 1173) do gospostva in trga  Sel\xc4\x8de na strani Kr\xc5\xa1kih \xc5\xa1kofov in so izrecno navedeni v popisu \xc5\xa1kofijskih ministerialov  v dokumentu iz leta 1160._NEWLINE_Kr\xc5\xa1ka \xc5\xa1kofija je ostala lastnik posesti na obmo\xc4\x8dju Tru\xc5\xa1enj, in \xc5\xa1kof Henrik I. (1167-1174) je celo uspel nazaj odkupiti grad Waisenberg  .'